Neysla grunnskólabarna á fíkniefninu Spice er mun meiri en áður var taliVísir / Jóhann K. Neysla grunnskólabarna á fíkniefninu Spice er mun meiri en áður var talið . Þó nokkur mál eru til rannsóknar hjá lögreglunni á höfuðborgarsvæðinu . Útbreiðsla fíkniefnisins Spice meðal grunnskólabarna er mikið áhyggjuefni og útbreiðslan mun meiri en áður hefur verið talið . Lögreglan á höfuðborgarsvæðinu hefur málið til rannsóknar og eru tilfellin orðin þó nokkuð mörg . Útbreiðslan nær til grunnskólabarna á öllu höfuðborgarsvæðinu , Suðurnesjum og Vesturlandi . Neysla efnisins hefur hingað til verið þekkt meðal fanga í fangelsum en fréttastofan greindi frá því lok nóvember að fíkniefni Spice hafi fundist í rafrettum hjá tveimur grunnskólabörnum á höfuðborgarsvæðinu . Eru þetta mörg grunnskólabörn sem eru að neyta þessa efnis ? „ Þó nokkur , “ segir Leifur Gauti , rannsóknarlögreglumaður hjá Lögreglunni á höfuðborgarsvæðinu . Eru þetta bæði kyn grunnskólabarna sem eru í þessari neyslu ? Spice er talið afar hættulegt og segir að lögregla bregðast þurfi skjótt við til þess að hamla útbreiðslu . Fræða þurfi skólastjórnendur , barnavernd og forelda um efnið en auk þess upplýsa bráðadeildir og barnadeildir spítalana þar sem hætta er á að börn í krampa , vegna neyslu á Spice , komi á sjúkrastofnanir . „ Þú veist ekkert hvaða efni þú ert að taka . Þetta er ekkert náttúrulegt á einn eða annan hátt . Þetta er selt sem THC vökvi eða álíka sem það er alls ekki . Þetta er miklu eitraðra efni og miklu hættulegri og erfiðari fylgikvillar , “ segir Leifur . Vitað er til þess að grunnskólabörn sem hafi neytt efnisins hafi kvartað undan vanlíðan . Erfitt getur reynst að greina efnið . Það sé nær lyktarlaust og geta aukaverkanir við neyslu þess verið aukinn hjartsláttur ofskynjanir , ofsóknaræði , kvíðaköst og árásargirni . Samkvæmt upplýsingum fréttastofu kostar vökvaskammturinn um fimm þúsund krónur . Enginn hefur verið handtekinn í tengslum við málið en Leifur segir að lögregla fylgi eftir ábendingum um hverjir séu að selja efnið . „ Við fáum alltaf einhverjar upplýsingar . Hvetjum fólk til þess að hafa samband í fíkniefnasímann og láta okkur vita ef það eru einhverjar upplýsingar og við skoðum það . Við erum að skoða ýmislegt , “ segir Leifur Gauti . Lögreglan á höfuðborgarsvæðinu minnir á fíkniefnasímann þar sem hægt er að veita upplýsingar . Síminn er 800-5005 Óvenju mikið af fíkniefninu Spice fannst við krufningu á fanganum sem lést á Litla-Hrauni í lok sumars .